Xavier Muñoz Soriano (Barcelona, 1983) és un advocat penalista i activista català, defensor dels drets humans. Durant el judici d'El Procés va ser portaveu de la plataforma d'observadors internacionals International Trial Watch, que va acompanyar seixanta d'observadors internacionals al Tribunal Suprem espanyol. Ha estat l'advocat defensor de diversos processos penals de rellevància per als drets humans, com l'acusació per les càrregues policials del 1 d'octubre del 2017, on es van investigar una cinquantena d'agents del Cos Nacional de Policia per delictes de lesions als manifestants, o en la defensa d'activistes polítics. Participa en la divulgació de la criminologia crítica, els drets humans i la memòria democràtica en diversos mitjans de comunicació catalans i espanyols.